# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΚΕΡΚΥΡΑΣ**

## ΔΗΜΟΣ ΚΕΡΚΥΡΑΣ

### ΟΡΓΑΝΙΣΜΟΣ ΚΟΙΝΩΝΙΚΗΣ ΠΡΟΣΤΑΣΙΑΣ

**ΚΑΙ ΠΑΙΔΕΙΑΣ ΔΗΜΟΥ ΚΕΡΚΥΡΑΣ**

**Τηλ.26610 22989/26610 81873 Κέρκυρα 05/06/2018**

**Fax: 26610 81874 Αριθμ. Πρωτ . 1858**

**E-mail** **okppdk@gmail.com**

**Πληροφορίες Ευτυχία Μαύρου**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗ ΠΑΡΟΧΗ ΥΠΗΡΕΣΙΩΝ ΙΑΤΡΟΥ ΕΡΓΑΣΙΑΣ ΜΕ ΤΗ ΔΙΑΔΙΚΑΣΙΑ ΑΠΕΥΘΕΙΑΣ ΑΝΑΘΕΣΗΣ ΣΤΙΣ ΔΟΜΕΣ ΤΟΥ ΟΡΓΑΝΙΣΜΟΥ ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΠΑΙΔΕΙΑΣ ΔΗΜΟΥ ΚΕΡΚΥΡΑΣ**

Με την υπ’αριθμ**.** 03-02/12-02-2018 απόφαση του Προέδρου του Δ.Σ. του Οργανισμού Κοινωνικής Προστασίας και Παιδείας Δήμου Κέρκυρας, εγκρίθηκε η διάθεση πίστωσης Ιατρού Εργασίας για τις Δομές του Οργανισμού, με τη διαδικασία της απ ’ευθείας ανάθεσης.

Οι ενδιαφερόμενοι καλούνται **έως 16 Ιουνίου 2018 ημέρα Παρασκευή και ώρα 12:00,** να καταθέσουν τις προσφορές τους. Πληροφορίες στα τηλέφωνα 26610-81873/22989

Οι προσφορές μπορούν να κατατίθενται ή να αποστέλλονται με συστημένη επιστολή ταχυδρομικά ή και με οποιοδήποτε άλλο τρόπο στον Οργανισμό σε σφραγισμένο φάκελο, με την ένδειξη στο εξωτερικό μέρος του φακέλου με κεφαλαία γράμματα «ΠΡΟΣΦΟΡΑ ΓΙΑ ΤΗΝ ΑΠΕΥΘΕΙΑΣ ΑΝΑΘΕΣΗ ΠΑΡΟΧΗ ΥΠΗΡΕΣΙΑΣ ΙΑΤΡΟΥ ΕΡΓΑΣΙΑΣ» στον Οργανισμό Κοινωνικής Προστασίας & Παιδείας Δήμου Κέρκυρας (Ταχ. Δ/νση: Καλοχαιρέτου 3, 49100 – Κέρκυρα)

Οι προσφορές υποβάλλονται στην ελληνική γλώσσα. Η προσφερόμενη τιμή θα εκφράζεται σε ευρώ και θα αναγράφεται αριθμητικώς και ολογράφως.

Οι προσφορές που κατατίθενται μετά τη παραπάνω ημερομηνία και ώρα είναι εκπρόθεσμες και επιστρέφονται από τον Οργανισμό που διενεργεί τη διαγωνιστική διαδικασία.

Η αποσφράγιση των προσφορών θα γίνει μετά τη λήξη χρόνου κατάθεσης προσφορών.

Στη διαδικασία αποσφράγισης των προσφορών μπορούν να παραβρίσκονται οι συμμετέχοντες, να λάβουν γνώση των προσφορών όλων των συμμετασχόντων στη διαγωνιστική διαδικασία.

Τα δικαιολογητικά πρόσληψης αναφέρονται στους όρους έγκρισης προδιαγραφών Ιατρού Εργασίας

**Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ**

**ΣΩΤΗΡΙΟΣ ΚΑΖΙΑΝΗΣ**

**ΟΡΟΙ ΕΓΚΡΙΣΗΣ ΤΕΧΝΙΚΩΝ ΠΡΟΔΙΑΓΡΑΦΩΝ ΙΑΤΡΟΥ ΕΡΓΑΣΙΑΣ**

Ο ρόλος του Ιατρού Εργασίας είναι συμβουλευτικός. Παρέχει υποδείξεις συμβουλές στον εργοδότη, γραπτά ή προφορικά, σε θέματα σχετικά με την σωματική και ψυχική υγεία των εργαζομένων.

 Ασχολείται με την επίβλεψη της υγείας των εργαζομένων στον χώρο εργασίας τους:

1. Αναλαμβάνει την υποχρέωση να παρέχει υπηρεσίες Ιατρού Εργασίας για τον έλεγχο των συνθηκών εργασίας στους εργασιακούς χώρους του Ν.Π.Δ.Δ σύμφωνα με τον Ν. 1568/1985 όπως τροποποιήθηκε και κωδικοποιήθηκε δυνάμει του Ν.3850/2010, ήτοι παρέχοντας υποδείξεις και συμβουλές στον Πρόεδρο, στους εργαζόμενους και στους εκπροσώπους τους, γραπτά ή προφορικά, σχετικά με τα μέτρα που πρέπει να λαμβάνονται για τη σωματική και ψυχική υγεία των εργαζομένων. Τις γραπτές υποδείξεις ο ιατρός εργασίας καταχωρεί στο ειδικό βιβλίο του άρθρου του Ν.1568/85.
2. Οι αρμοδιότητες του Ιατρού Εργασίας είναι συμβουλευτικές αρμοδιότητες και επίβλεψη της υγείας των εργαζομένων, σύμφωνα με το Ν.3850/2010.
3. Ο Ιατρός εργασίας έχει υποχρέωση να τηρεί το ιατρικό και επιχειρηματικό απόρρητο.
4. Ο Ιατρός εργασίας αναγγέλλει μέσω της επιχείρησης στην επιθεώρηση εργασίας ασθένειες των εργαζομένων που οφείλονται στην εργασία.
5. Ο Ιατρός εργασίας οφείλει να επιβλέπει την υγεία των εργαζομένων.
6. Ο Ιατρός εργασίας οφείλει να τηρεί ιατρικό φάκελο όλων των εργαζομένων.
7. Ο Ιατρός εργασίας οφείλει να ενημερώνει το βιβλίο υποδείξεων.
8. Ο Ιατρός εργασίας οφείλει να εκδίδει βεβαίωση καταλληλότητας προς εργασία των εργαζομένων.
9. Ο Ιατρός εργασίας πρέπει να ενημερώνεται από τον Πρόεδρο και τους εργαζόμενους για οποιαδήποτε παράγοντα στο χώρο εργασίας που έχει επίπτωση στην υγεία.

Οι ώρες ετήσιας απασχόλησης του Ιατρού Εργασίας, σύμφωνα με τα οριζόμενα από το Ν. 3850/2010 είναι οι εξής:

* Για το Διοικητικό προσωπικό (Γ΄ κατηγορία): 0,4 ώρες (h) ανά εργαζόμενο

Στο Ν.Π.Δ.Δ. «Ο.Κ.Π.Π.Δ.Κ.» απασχολείται ο παρακάτω αριθμός προσωπικού:

* Διοικητικό προσωπικό: 156 άτομα

Η ανάθεση της εργασίας θα έχει χρονική διάρκεια ενός έτους.

**ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

|  |  |  |  |  |  |  |
| --- | --- | --- | --- | --- | --- | --- |
| Εργαζόμενοι | Κατηγορία | Αριθμός Εργαζομένων | Ώρες/Έτος/Εργαζόμενο | Ώρες/ Έτος | Τιμή/ Ώρα | Σύνολο |
| Μόνιμοι | Γ΄ | 24 | 0,4 | 9.6 | 25,00 | 240,00 |
| Αορίστου Χρόνου | Γ΄ | 22 | 0,4 | 8,8 | 25,00 | 220,00 |
| Ορισμένου Χρόνου | Γ΄ | 110 | 0,4 | 44 | 25,00 | 1.100,00 |
|  | ΣΥΝΟΛΟ | 156 |  | 60,00 |  | 1.560,00 |
|  |  |  |  | Φ.Π.Α. |  | 374,00 |
|  |  |  |  | Τελικό Σύνολο |  | 1.934,40 |

**Ελάχιστη ετήσια απασχόληση βάση Ν.3850/2-6-2010 ήτοι: 75 ώρες χ 25,00 ευρώ την ώρα= 1875,00 χ 24% ΦΠΑ= 2.325,00**

**ΟΡΟΙ**

Ο Ιατρός Εργασίας πρέπει να κατέχει και να ασκεί την ειδικότητα της ιατρικής της εργασίας, όπως πιστοποιείται από τον οικείο ιατρικό σύλλογο. (παρ.1 άρθρο 16 Ν.3850/2010). Κατ’εξαίρεση, τα καθήκοντα του ιατρού εργασίας, όπως αυτά προβλέπονται στον παρόντα κώδικα, έχουν δικαίωμα να ασκούν:

* Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη.
* Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής της εργασίας, αλλά τίτλο άλλης ειδικότητας. (παρ.2άρθρο 16 Ν.3850/2010).
* Στο Υπουργείο Εργασίας και Κοινωνικής Ασφάλισης συγκροτείται Ειδικός Κατάλογος στον οποίο εγγράφονται οι ιατροί της παραγράφου 2. Στα δικαιολογητικά που κατατίθενται στην αρμόδια υπηρεσία περιλαμβάνεται απαραιτήτως βεβαίωση εγγραφής στον ιατρικό σύλλογο στον οποίο είναι εγγεγραμμένοι.
* Με απόφαση του Υπουργού Εργασίας και Κοινωνικής Ασφάλισης καθορίζεται η διαδικασία και ο τρόπος σύνταξης του Ειδικού Καταλόγου, η αρμόδια υπηρεσία για τη συγκρότηση και την τήρησή του, οι ειδικότερες προϋποθέσεις, οι προθεσμίες και ο τρόπος υποβολής των αιτήσεων για την εγγραφή των ιατρών σε αυτόν, ο τρόπος τήρησής του και κάθε άλλο σχετικό θέμα που αφορά σε αυτόν.
* Ιατρός που περιλαμβάνεται στον Ειδικό Κατάλογο της περίπτωσης α’ μπορεί να ασκεί καθήκοντα ιατρού εργασίας μόνο στην περιφέρεια του ιατρικού συλλόγου στον οποίο είναι εγγεγραμμένος και εφόσον λάβει βεβαίωση του συλλόγου αυτού ότι δεν υπάρχει ή δεν είναι διαθέσιμος ιατρός με την ειδικότητα της Ιατρικής της Εργασίας στην περιφέρεια αυτή.(παρ.2Α άρθρο 16 Ν.3850/2010, όπως προστέθηκε με την παρ.2 του άρθρου 29 του Ν.3996/2011). Ως βοηθητικό προσωπικό του ιατρού εργασίας, σύμφωνα με την παράγραφο 4 του άρθρου 8 του Ν.3850/2010, μπορούν να προσλαμβάνονται επισκέπτριες αδελφές και επισκέπτες αδελφοί, πτυχιούχοι σχολών τετραετούς φοίτησης της ημεδαπής ή ισότιμων της αλλοδαπής ή αδελφές νοσοκόμες και αδελφοί νοσοκόμοι, πτυχιούχοι σχολών μονοετούς φοίτησης της ημεδαπής ή ισότιμων της αλλοδαπής. (παρ.5 άρθρο 16 Ν.3850/2010).

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ Τ.Α.**

* Αντίγραφο σύμβασης παροχής υπηρεσιών
* Βεβαίωση του Ιατρικού Συλλόγου στον οποίο ανήκει για την άσκηση συγκεκριμένης ιατρικής ειδικότητας.
* Οι γιατροί που εργάζονται στο Ι.Κ.Α. και θέλουν να αναλάβουν τα καθήκοντα του Γιατρού Εργασίας προσκομίζουν και βεβαίωση του Ι.Κ.Α που τους επιτρέπει να εργαστούν και ως Γιατρό Εργασίας
* Οι Γιατροί χωρίς ειδικότητα που θέλουν να ασκήσουν τα καθήκοντα του Ιατρού Εργασίας θα πρέπει να προσκομίσουν τα στοιχεία εκείνα που αποδεικνύουν επταετή
* απασχόληση ως Ιατρός Εργασίας.

**ΤΡΟΠΟΣ ΠΛΗΡΩΜΗΣ – ΚΡΑΤΗΣΕΙΣ**

Η πληρωμή του αναδόχου θα γίνεται κάθε δίμηνο με την έκδοση ισόποσου τιμολογίου με το σύνολο των πραγματοποιηθέντων ωρών, εντός τριάντα εργάσιμων ημερών. Ο ανάδοχος επιβαρύνεται με το φόρο εισοδήματος 8% που υπολογίζεται στην καθαρή αξία των εργασιών. Ο Φ.Π.Α. επιβαρύνει το Ν.Π.Δ.Δ.

**Η Διευθύντρια Διοίκησης**

**Μαρία Κυπριώτη**